Patverio botaninis-zoologinis draustinis
Patverio botaninis-zoologinis draustinis – saugoma gamtos teritorija (savivaldybės draustinis) Rietavo savivaldybėje, 1 km į šiaurės vakarus nuo Tverų, prie Patverio kaimo. Apima nedidelę pelkutę. Įsteigtas 1990 m., siekiant išsaugoti retuosius paukščius ir vabzdžius apdulkintojus bei žemapelkės-aukštapelkės kompleksą. Gyvena Raudonosios knygos paukštis – švygžda, įvairios antys, gulbės, ondatros; auga saulašarės, reti vandens augalai.